laion/Wikipedia-Exotic huggingface dataset:
ג'וד האלמוני (מיני-סדרה)

ג'וד האלמוני (באנגלית: Jude the Obscure) היא מיני-סדרה בריטית בבימויו של יו דייוויד, ובכיכובם של רוברט פאוול, פיונה ווקר ואלכס מרשל. הסדרה שודרה לראשונה בשנת 1971 ב-BBC. הסדרה מבוססת על הרומן "ג'וד האלמוני" מאת תומאס הרדי שיצא לאור ב-1895. העלילה מתרחשת באנגליה של סוף המאה ה-19. ג'וד פולי (רוברט פאוול) הוא חרש אבן צעיר החי בכפר מרי גרין עם דודתו דרוסילה. המורה שלו לשעבר, ריצ'רד פילוטסון (ג'ון פרנקלין-רובינס), עוזב את הכפר כדי לקבל משרה בקולג' בכרייסטמינסטר, עיר אוניברסיטאית המבוססת על אוקספורד. שאיפתו של ג'וד היא ללמוד בכרייסטמינסטר ולהיות כומר. כדי לקדם את עצמו הוא לומד יוונית ולטינית. בינתיים צעירה בשם ארבלה דון (אלכס מרשל), בתו של מגדל חזירים, מצליחה לפתות אותו להתחתן איתה, בטענה שהיא בהיריון. אחרי הנישואים ארבלה עוזבת את ג'וד ומהגרת לאוסטרליה. ג'וד מסיים את עבודת החניכות שלו ועובר לגור בכרייסטמינסטר, שם הוא עובד כבנאי, ומקווה להתקבל לאוניברסיטה. אבל הדיקן של קולג' קרדינל דוחה את בקשתו. הוא פוגש את בת דודתו, סו בריידהד (פיונה ווקר), ומתאהב בה. סו מתחתנת עם פילוטסון, אבל לבסוף הוא מרשה לה לעבור לחיות עם ג'וד. ארבלה חוזרת לאנגליה, וג'וד מתגרש ממנה. כמו כן סו מתגרשת מפילוטסון. אבל ארבלה הביאה איתה את בנם המשותף, שנולד אחרי שעזבה את ג'וד, ושולחת את הילד לחיות עם אביו. לג'וד וסו נולדו שני ילדים משלהם, ומצפים ללידת הילד השלישי. בני הזוג מנודים מכיוון שהם חיים יחד ללא נישואים. ג'וד מפוטר מעבודתו, והמשפחה נאלצת לנדוד מעיר לעיר בחיפוש אחר עבודה ומקום מגורים זול. הילד ג'וד מאמין שהסיבה לצרות שלהם הם הילדים עצמם. הוא הורג את שני הילדים הקטנים של סו, ואחר כך תולה את עצמו, כשהוא משאיר פתק הסבר להתאבדות. סו מפילה את התינוק שלה, ומתחילה להאמין שאלוהים מעניש אותה על כך שעזבה את בעלה, והיא חוזרת אליו. ג'וד, שליבו נשבר, חוזר ומתחתן עם ארבלה. באחד הימים במזג אוויר מקפיא הוא מבקר את סו. כתוצאה מכך הוא נופל למשכב, ולבסוף מת, בגיל שלושים בלבד. סו ממשיכה בחייה האומללים עם פילוטסון. כותרות הפרקים הם: במריגרין לכרייסטמינסטר למלצ'סטר לשאסטון לאלדבריקהאם שוב בכרייסטמינסטר רוברט פאוול – ג'וד פולי פיונה ווקר – סו בריידהד אלכס מרשל – ארבלה דון דפני הרד – הדודה דרוסילה פולי ג'ון פרנקלין-רובינס – ריצ'רד פילוטסון גוון נלסון – גברת אדלין סילביה קולרידג' – מיס פונטובר קרלטון הובס – ד"ר טטופאר מייקל גולדן – טינקר טיילור אניטה שארפ-בולסטר – גברת טרוט מארק דיגנאם – הכומר של שאסטון מייקל רות'וול – דוליש ריצ'רד ביל – שיברס בת' מוריס – אליזה, משררת של פילוטסון מרי וימבוש – מיס יאנג ג'ורג' וודברידג' – צ'אלו מייקל אלווין – סטודנט ג'ון סקוט מרטין – רופא ארנולד פיטרס – שוטר אדווין בראון – נפח פיטר ולץ' – שוטר מייק פרייד – ג'וד הילד ג'יין טאקר – שרה בלנדפורד אלינור סמאל – גברת הוז גלדיס ספנסר – גברת בייז ג'ון מור – ויליס גארי ריץ' – ג'ואי פמלה דנטון – אנני מדוז וייט – חרש אבן פרדה במפורד – בעלת פאב כריסטופר בנקס – עובד בקולג' אוון ברי – רשם כריסטופר הודג' – כרוז במכירה פומבית שילה פיי – בעלת בית איאן ריקטס – לקוח בפאב "ג'וד האלמוני", במסד הנתונים הקולנועיים IMDb (באנגלית) Paul J. Niemeyer, Seeing Hardy: Film and Television Adaptations of the Fiction of Thomas Hardy (2015), p. 262 Jude the Obscure episodes at bbc.co.uk, accessed 29 December 2018
ליל הקבצנים

ליל הקבצנים הוא כינוי ללילה בו ילדים קטנים מבצעים את מנהג ה"תעלול או ממתק" בתקופה שלפני ליל כל הקדושים, האירוע נוצר בעקבות החשש מביטחונם של הילדים הקטנים אשר משתתפים בפעילויות "תעלול או ממתק" ללא השגחה של מבוגר אחראי והלילה הוא למעשה הפתרון לבעיה זו, הילדים משחקים ב"תעלול או ממתק" עוד לפני ליל כל הקדושים עצמו, ליל הקבצנים מתחיל במרבית המקרים לאחר סיום יום הלימודים ומסתיים בשעות הערב. המנהג נפוץ בעיקר באוהיו, איווה, מסצ'וסטס, ניו המפשייר ומערב מדינת ניו יורק. באזור באפלו שבמערב מדינת ניו יורק, ליל הקבצנים נחגג ב-30 באוקטובר והוא גרסה מצומצמת של ליל כל הקדושים המסורתי. בקולומבוס שבאוהיו, בדו"ח של המשטרה מ-1954 נטען כי חגיגות ליל כל הקדושים נעשו רועשות מדי והעיר הפסיקה בשל כך את מנהג התעלול או ממתק וכתוצאה מכך, כל הערים באזור החלו לחגוג יום קודם לכן את ליל כל הקדושים. במהלך שנות החמישים של המאה העשרים הוחלט כי בוושינגטון די. סי ופרבריה יצוין ליל הקבצנים ב-30 באוקטובר. בליל כל הקדושים (אשר נערך כשגרה ב-31 באוקטובר) הוחלט שבבתי ספר יערכו מסיבות תחפושות לתלמידים. WeatherNation, Beggars’ Night: What Is It?, WeatherNation (באנגלית) Linh Ta (29 באוקטובר 2014). "Beggar's Night schedule for metro". The Des Moins Register. נבדק ב-31 באוקטובר 2014. {{cite web}}: (עזרה) "2014 Beggar's Nights". Active Dayton. 30 באוקטובר 2014. נבדק ב-31 באוקטובר 2014. {{cite web}}: (עזרה) "Beggars Night". Lawyer, Guns, & Money. 22 באוקטובר 2013. נבדק ב-31 באוקטובר 2014. {{cite web}}: (עזרה) Delaney, Patrick (31 באוקטובר 2014). "Kaisertown Beggars' Night". Time Warner News. נבדק ב-31 באוקטובר 2014. {{cite web}}: (עזרה) Thompson, Mike (29 באוקטובר 2009). "Beggars Night – Socialism Run Amock". WOSU Public Media. אורכב מ-המקור ב-31 באוקטובר 2014. נבדק ב-31 באוקטובר 2014. {{cite web}}: (עזרה) "To treat, or not to treat, on Oct. 31". The Columbus Disptach. 14 באוקטובר 2011. נבדק ב-31 באוקטובר 2014. {{cite web}}: (עזרה) ערך זה הוא קצרמר בנושא תרבות. אתם מוזמנים לתרום לוויקיפדיה ולהרחיב אותו.
יחסי הולנד–סורינאם

יחסי הולנד–סורינאם הם היחסים הנוכחיים וההיסטוריים בין הולנד לרפובליקת סורינאם. שתי המדינות חולקות קשרים היסטוריים ושפה משותפת (הולנדית) והן חברות בהתאחדות הלשון ההולנדית. בפברואר 1667 הפכה סורינאם למושבה הולנדית (שזכתה לכינוי גיאנה ההולנדית) לאחר חתימת חוזה ברדה בין הולנד לבריטניה שהסתיימה במלחמת הולנד-אנגליה השנייה. בתמורה לסורינאם העשירה בסוכר, נכנעה הולנד לבריטים ולהולנד החדשה שבארצות הברית של ימינו. חברת הודו המערבית ההולנדית הפכה לשותפה בבעלות על המושבה והחלה לייבא עבדים ממערב אפריקה לעבודה על מטעי הסוכר, הכותנה, הקפה והאינדיגו שבהולנד החדשה. סורינאם או גיאנה ההולנדית הפכה למושבה החשובה ביותר באמריקה עבור הולנד לאחר אובדן הולנד החדשה בשנת 1654. במאה ה-18, עבדים אפריקאים רבים החלו לברוח לדרום המושבה וליצור שבטים משלהם והחלו התקוממות נגד השלטון ההולנדי. בשנת 1762 זכו המתקוממים בחירותם וחתמו על חוזה עם הכתר ההולנדי להכיר בזכויותיהם הטריטוריאליות ובזכויות המסחר שלהם. בין השנים 1799–1816 הפכה גיאנה ההולנדית למושבה בריטית לאחר שהולנד הפכה לחלק מהאימפריה הצרפתית הראשונה בהנהגתו של נפוליאון בונפרטה. לאחר תום מלחמות נפוליאון, הולנד חזרה לעצמאותה וגיאנה ההולנדית הוחזרה להולנדים. בשנת 1863, ההולנדים סיימו את סחר העבדים והיו זקוקים לכוח עבודה חדש ולכן החלו לייבא אנשים מאינדונזיה, הודו וסין לעבוד בגיאנה ההולנדית כפועלים. במקביל, כמה אלפי חקלאים הולנדים עניים עזבו את הולנד לעבוד במושבה. בתחילת המאה ה-20, הייצור בגיאנה ההולנדית עבר לייצור גומי, כריית זהב ובוקסיט, האחרון הפך לייצוא הגדול ביותר של המושבה ומשמש לייצור אלומיניום. זמן קצר לאחר שסורינאם קיבלה את עצמאותה, חזרו רוב האירופאים להולנד. בסביבות 300,000 סורינמים החליטו גם הם לעבור לאירופה ולקבל אזרחות הולנדית. בפברואר 1980 דסי באוטרסה, ראש צבא סורינאם, ביצע הפיכה אלימה נגד ראש הממשלה הנק ארון ובאוטרסה הפך למעשה למנהיג הצבאי של האומה. בדצמבר 1982, 15 צעירים בולטים, רובם עיתונאים ועורכי דין, מתחו ביקורת על הדיקטטורה הצבאית של באוטרסה. 15 הגברים הללו נאספו ונלקחו לפורט זילנדיה (המפקדה דאז של בוטרסה) שם הם עונו ונרצחו. האירוע נודע בשם "רציחות דצמבר". כתוצאה מהרציחות, הולנד הקפיאה את כל הסיוע לסורינאם. מ-1986 עד 1992, סורינאם נלחמה במלחמת אזרחים הידועה בשם מלחמת הפנים של סורינאם נגד לוחמי הנק ארון בעיקר. בשנת 1986, הולנד תכננה פלישה לסורינאם כדי להוריד את באוטרסה מהשלטון, אולם היא בוטלה ברגע האחרון. בשנת 1999 הורשע באוטרסה שלא בפניו על ידי בית משפט בהולנד ל-11 שנות מאסר בגין סחר בסמים. ב-2007 הואשם בוטרסה בגין רציחות דצמבר. בשנת 2010 הפך באוטרסה לנשיא סורינאם ולכן חסין בפני תביעה. מאז חזרתו לשלטון, להולנד יש קשר מוגבל עם ממשלת סורינאם והצהירה כי באוטרסה אינו רצוי בהולנד. בשנת 2013, הולנד קראה לעצור את בוטרסה בדרום אפריקה, שם השתתף בהלווייתו של נלסון מנדלה. לאחר הבחירות הכלליות בסורינאם ב-2020 ומינויו של צ'אן סנטוכי לנשיא, הן סורינאם והן הולנד הביעו את הרצון לשקם את היחסים הדיפלומטיים ולמנות מחדש שגרירים. סנטוכי הדגיש כי המשבר הפיננסי הנוכחי יוביל להערכה מחדש של הנציגויות הדיפלומטיות הקיימות. באוגוסט 2020, שר החוץ אלברט רמדין היה החבר הראשון בממשלת סורינאם מזה עשר שנים שערך ביקור רשמי בהולנד. להולנד יש שגרירות בפרמריבו. לסורינאם יש שגרירות בהאג, וקונסוליה כללית באמסטרדם. מדיה וקבצים בנושא יחסי הולנד–סורינאם בוויקישיתוף
Ghostbusters

Ghostbusters (בעברית: מכסחי השדים) הוא סינגל שהוקלט על ידי המוזיקאי האמריקאי ריי פארקר ג'וניור. השיר יצא לאור ב-8 ביוני 1984, על ידי חברת התקליטים אריסטה רקורדס, כסינגל מתוך הפסקול, Ghostbusters: Original Soundtrack Album. השיר הגיע למקום הראשון במצעד הבילבורד הוט 100. לדברי פארקר, מפיקי הסרט פנו אליו במטרה שיצור שיר נושא לסרט "מכסחי השדים", אם כי היו לו רק כמה ימים לעשות זאת. כזמן שצפה בטלוויזיה בשעת לילה מאוחרת, פארקר ראה פרסומת מקומית שנתנה לו השראה לכתיבת השיר. לאחר מכן, כתב והפיק את השיר עבור הסרט. כמה עשורים לצאתו, עלה השיר לרשת הזרמת המדיה ספוטיפיי והצליח לצבור שם למעלה מ-133 מיליון השמעות. השיר זכה להצלחה מסחרית בינלאומית והפך לאחד מהשירים המצליחים ביותר בשנות ה-80 של המאה ה-20. איגוד תעשיית ההקלטות האמריקאי העניק לו את תואר הפלטינה, על מכירות של למעלה ממיליון עותקים במדינה, בעוד איגוד תעשיית ההקלטות הצרפתי הכריז כי הוא נמכר בלמעלה מ-1.1 מיליון עותקים במדינה. במצעד סוף השנה של מגזין הבילבורד שהתפרסם בשנת 1984, דורג השיר במקום התשיעי. מידע על היצירה "Ghostbusters" באתר מיוזיק בריינז גרסאות נוספות ל"Ghostbusters" באתר SecondHandSongs סרטון השיר "Ghostbusters" באתר יוטיוב Various - Ghostbusters - Original Soundtrack Album, Discogs (באנגלית) Ray Parker, Jr. | Awards, AllMusic (באנגלית) "Ghostbusters by Ray Parker Jr. - Professor of Rock". Professor of Rock. 2018-10-25. Retrieved 2018-10-29. (ארכיון) Ray Parker Jr. – Ghostbusters (באנגלית), נבדק ב-2020-10-30 Ghostbusters (Original Motion Picture Soundtrack), נבדק ב-2020-10-30 Gold & Platinum, RIAA (באנגלית) InfoDisc : Les Certifications Officielles des 45 T. / Singles / Titres (Depuis 1073), www.infodisc.fr InfoDisc : Les Certifications (Singles) du SNEP (les Disques de Platine), web.archive.org, ‏2014-07-14 Top 100 Hits of 1984/Top 100 Songs of 1984, www.musicoutfitters.com
לוק ברייסי

לוק ברייסי (באנגלית: Luke Bracey; נולד ב-26 באפריל 1989) הוא שחקן קולנוע וטלוויזיה אוסטרלי, הוא ידוע בתפקידיו בסרטים כמו "מונטה קרלו", "ג'י איי ג'ו: סוגרים חשבון", "איש נובמבר", "נקודת פריצה" ו"הסרבן". ברייסי נולד בסידני, ניו סאות' ויילס באוסטרליה. הוא למד בתיכון מכללת סקוטס בסידני וסיים את לימודיו בשנת 2007. בשנת 2009 קיבל את תפקידו הראשון בתור טריי פאלמר באופרת הסבון האוסטרלית הוותיקה "קרוב רחוק". בשנת 2011 הופיע בתור ריילי בסרט "מונטה קרלו", המבוסס על ספר מאת ג'ולס באס. בשנת 2013 הוא שיחק את מפקד ארגון הקוברה בסרט "ג'י איי ג'ו: סוגרים חשבון" בבימויו של ג'ון מ. צ'ו ואשר מבוסס על הזיכיון של חברת הסברו "ג'י. איי.ג'ו", שהוא מחליף את ג'וזף גורדון-לוויט מהסרט הראשון. בשנת 2014 שיחק בתפקידים ראשיים במותחן הריגול "איש נובמבר" ובדרמה הרומנטית "הטוב שבי" בבימויו של מייקל הופמן, שהתבסס על רומן באותו שם מאת ניקולס ספארקס. בשנת 2015 הוא כיכב בסרט "נקודת פריצה", כסוכן ה-FBI, ג'וני יוטה, בגרסה המחודשת של הסרט משנת 1991. בשנת 2016 שיחק בסרט המלחמה של מל גיבסון "הסרבן", אשר מבוסס על סיפורו האמיתי של החובש הפציפיסט דזמונד דוס, שמסרב לצאת למלחמה עם נשק מכל סוג שהוא. הסרט היה מועמד לשישה פרסים בטקס פרסי אוסקר ה-89, בהם פרס אוסקר לסרט הטוב ביותר. בשנת 2019 כיכב בסרט המלחמה האוסטרלי "Danger Close: The Battle of Long Tan" בבימויו של קריב סטנדרס, המתרחש במלחמת וייטנאם, אודות 108 חיילים אוסטרלים וניו זילנדים צעירים וחסרי ניסיון אשר נלחמים על חייהם נגד 2500 חיילים צפון וייטנאמיים. בשנת 2020 כיכב לצדה של אמה רוברטס בקומדיה הרומנטית "הולידייט" בתור ג'קסון, שחקן גולף צעיר, שנתקע בחגים ללא דייט. בהמשך השנה שיחק במיני-סדרה "שריפות קטנות בכל מקום" ברשת הולו, ומבוססת על הספר באותו שם מאת סלסט אנג. בשנת 2022 הצטלם לסרט הביוגרפי "אלביס" בבימויו של באז לורמן, המתעד את סיפור חייו והקריירה של כוכב הרוקנרול אלביס פרסלי. ברייסי מגלם בסרט את האמרגן ג'רי שילינג (אנ'); הסרט אשר עתיד לצאת לאקרנים במהלך יוני 2022. מדיה וקבצים בנושא לוק ברייסי בוויקישיתוף לוק ברייסי, ברשת החברתית פייסבוק לוק ברייסי, ברשת החברתית אקס (טוויטר) לוק ברייסי, ברשת החברתית אינסטגרם לוק ברייסי, במסד הנתונים הקולנועיים IMDb (באנגלית) לוק ברייסי, באתר Box Office Mojo (באנגלית) "April Celebrity Birthdays: Luke Bracey". E! Online. Retrieved July 23, 2017. Parker Lou (27 February 2017). "Oscars 2017: Aussies Teresa Palmer and Luke Bracey steal the show on the Academy Awards red carpet". News.com.au. Idato, Michael (25 בפברואר 2014). "Home and Away's Luke Bracey to star in Point Break remake". Sydney Morning Herald. {{cite web}}: (עזרה) McClintock, Pamela (26 באפריל 2010). "French actor makes English debut". Variety. (Reed Business Information). נבדק ב-4 בפברואר 2012. {{cite web}}: (עזרה) Matt Keith (2 במאי 2011). "No surprise, Joseph Gordon-Levitt not in G.I. Joe 2". Killer Film.com. אורכב מ-המקור ב-10 בדצמבר 2012. נבדק ב-15 בדצמבר 2014. {{cite web}}: (עזרה)
פרנסיס בארט

פרנסיס בארט (באנגלית: Francis Barrett;‏ 1774–1830) היה מיסטיקן אנגלי שעסק בתורת הנסתר. הוא נחשב לחלק מתחייתה המחודשת של תורת הנסתר במאה ה-19 ושל מסורות המאגיה המודרניות. בארט למד לעומק קבלה, פילוסופיה, מטאפיזיקה, ותחומים נוספים כמו כימיה. ב-1801, בארט הוציא לאור את הספר המאגוס. הספר עסק בתורת הנסתר, מגנטיזם, אלכימיה, מאגיה, נומרולוגיה, אסטרולוגיה, ונושאים נוספים. הספר אינו מציע מידע חדש, אך הוא אוסף מידע ממקורות מרכזיים כמו אגריפה ומפתחות שלמה ומציג אותם בצורה מסודרת, מאורגנת, מקוטלגת וכמעט מדעית. את רוב החומר לקח בארט מטקסטים וכתבי יד פרי עטם של סופרים אחרים בתחום, בעיקר מהטקסטים של היינריך קורנליוס אגריפה, אך גם מטקסטים של הרמס טריסמגיסטוס, ג'ון די, ואחרים. בהערות השוליים של הספר, בארט מציע את עצמו כמורה למאגיה, ומזמין את מי שרוצה ללמוד את הנושא ליצור איתו קשר. מדיה וקבצים בנושא פרנסיס בארט בוויקישיתוף Steven Dark, Magus – Steven Dark Entertainments (באנגלית) מכושפים: 10 ספרי הכישוף המשפיעים ביותר בהיסטוריה, באתר www.makorrishon.co.il טקס הקסם: הגדרה וסוג, באתר iw.eferrit.com thebritishacademy The Magus, by Francis Barrett Index, www.sacred-texts.com The Magus - eBook, Walmart.com (באנגלית) המכשפה בפגאניזם עתיק Magic and Astrology of Francis Barrett, www.renaissanceastrology.com Lee, The Magus, or Celestial Intelligencer… Francis Barrett (1801), Rare Books & Manuscripts Blog (באנגלית) Barrett, Francis (fl. nineteenth century), encyclopedia.com
SSC טואטרה

שלבי SSC טואטרה (באנגלית: SSC Tuatara) היא מכונית-על אמריקאית, בתצורת מכונית ספורט תוצרת SSC North America (לשעבר שלבי סופר-קארס, Shelby SuperCars Inc). המכונית נחשבת לאחת ממכוניות הכביש המהירות ביותר שיוצרו אי-פעם. המכונית היא בעלת הספק של 1,750 כ"ס (1,300 קילוואט) ומהירות מרבית של 532.73 קמ"ש (331.02 מייל לשעה). המכונית תוכננה בשנים 2011–2014 אך נכנסה לייצור סדרתי רק ב-2020. בהתחלה היא הונעה על ידי מנוע V8 (בעל 8 צילינדרים בתצורת V) בנפח 6.9 ליטר עם שני מגדשי טורבו, אך מאוחר יותר הוחלף במנוע דומה בנפח 5.9 ליטר כדי להעלות את "הקו האדום" של הסל"ד ל-8,800. המנוע בא בשני הספקים אפשריים: 1,350 כ"ס (1,010 קילוואט) עם בנזין אוקטן 91 או 1,750 כ"ס (1,300 קילוואט) עם דלק מסוג E85. ב-10 באוקטובר 2020 הכריזה SSC שהמכונית שברה את שיא המהירות למכונית כביש בייצור סדרתי כאשר נהג המרוצים הבריטי אוליבר וב השיג מהירות שיא של 532.93 קמ"ש (331.15 מייל לשעה) ומהירות ממוצעת בשני כיוונים של 508.73 קמ"ש (316.11 מייל לשעה). השיא נקבע בכביש ציבורי באורך 7 מיל (11 קילומטרים) בלאס וגאס, נבדה, ליד כביש 160, שנסגר לצורך שבירת השיא. מספר אנשי מקצוע הטילו ספק בתקפותו ו-SSC הודיעה שתבצע ניסיון נוסף לשבור את השיא באופן שיהיה מהימן ולא שנוי במחלוקת. ב-27 בינואר 2021 שברה הטואטרה את שיא המהירות במהלך ניסוי בפלורידה. היא השיגה מהירות חד-כיוונית של 460.4 קמ"ש (286.1 מייל לשעה) ומהירות ממוצעת בשני הכיוונים של 455.3 קמ"ש (282.9 מייל לשעה). עם זאת, SSC מתכננת ניסיון נוסף על מנת לשבור את מחסום ה-500 קמ"ש. ב-14 במאי 2022 הגיע המכונית למהירות 475 קמ"ש (295 מייל לשעה) בכיוון אחד, לאורך מסלול של 3.7 קילומטרים (2.3 מיל) בפלורידה. המהירות וודאה באמצעות טכנולוגיה. בוגאטי בוליד קוניגסג אגירה מדיה וקבצים בנושא SSC טואטרה בוויקישיתוף אתר האינטרנט הרשמי של SSC טואטרה (באנגלית אמריקאית) אתר האינטרנט הרשמי של SSC טואטרה מכונית כביש היא מכונית שיכולה ומותר לה מבחינה חוקית לנסוע על כבישים רגילים. השיא נמדד לפי המהירות בנסיעה בשני כיוונים על מנת לנטרל השפעות של רוח גבית. Blain, Loz (2022-05-25). "SSC Tuatara owner clocks 295 mph (475 km/h) in just 2.3 miles". New Atlas. US. נבדק ב-2022-05-26.. ערך זה הוא קצרמר בנושא הנדסה ובנושא טכנולוגיה. אתם מוזמנים לתרום לוויקיפדיה ולהרחיב אותו.
Second

Second (בעברית: שנייה) הוא מיני-אלבום השני של הזמרת-יוצרת הבריטית ריי. האלבום יצא לאור ב-11 באוגוסט 2016, על ידי חברת התקליטים פולידור רקורדס. מתוך האלבום יצא סינגל. מידע על האלבום Second באתר MusicBrainz מידע על האלבום Second באתר AllMusic SECOND - Raye - Songs, Reviews, Credits - AllMusic Second EP by Raye on Apple Music, Apple Music
Sad Girl

Sad Girl (בעברית: ילדה עצובה) הוא המיני-אלבום הראשון של הזמרת-יוצרת האמריקאית סשה אלכס סלואן. המיני-אלבום יצא לאור ב-18 באפריל 2018, על ידי חברת התקליטים RCA רקורדס. מתוך המיני-אלבום יצאו ארבעה סינגלים. מידע על האלבום Sad Girl באתר MusicBrainz מידע על האלבום Sad Girl באתר AllMusic נוח קונרד, קינג הנרי, לינוס ויקלונד, מרטין דוהרטי Sasha Sloan Signs to RCA Records, Releases Debut EP 'sad girl': Exclusive Sad Girl EP by Sasha Sloan on Apple Music, Apple Music
ליל כל הקדושים ברחוב פרנקלין

ליל כל הקדושים ברחוב פרנקלין הוא אירוע שנתי בצ'אפל היל בקרוליינה הצפונית, הכולל בתוכו כינוס רב משתתפים ברחוב פרנקלין, היכן שנמצא המרכז התרבותי של העיר. חגיגת ליל כל הקדושים באזור החלה בתחילת שנות השמונים כאירוע קטן בהרבה מזה של שנות האלפיים, במהלכו משתתפים תושבי צ'אפל היל וסטודנטים מאוניברסיטת קרוליינה הצפונית. משתתפי האירוע לובשים תחפושת של ליל כל הקדושים, תוך שהם צועדים לאורך רחוב פרנקלין. מאז ראשיתו, האירוע גדל מדי שנה עד שנת 2008. למרות שהוא לא מתקיים בחסות עיריית צ'אפל היל, האירוע הפך לאטרקציה בה מבקרים אנשים ממקומות שונים. בין 2004 ל-2007, העריכו שכ-80,000 משתתפים נכחו בכל אחד מהאירועים שהתקיימו ברחוב פרנקלין, בעוד שאוכלוסייתה של צ'אפל היל עומדת על כ-54,492 תושבים בלבד, מה שמצביע על הצלחתו הרבה של האירוע. בגלל גודל החגיגה, העיירה של צ'אפל היל סוגרת את רחוב פרנקלין ואוסרת על נסיעה בכלי רכב באזור, תוך שהיא אוסרת גם להחנות שם כלי רכב. במרוצת השנים צצו בעיות ביטחוניות שפקדו את האירוע, כמו שתייה מופרזת של אלכוהול ותקיפות של כנופיות. כדי להתמודד עם סוגיות אלה, מאות שוטרים מסיירים באזור במהלך האירוע. בשנת 2007 כ-400 שוטרים סיירו ברחוב פרנקלין במטרה לשמור על הסדר והביטחון של המשתתפים. בשנת 2008 נקטה עיריית צ'אפל היל בצעדים חדשים על מנת להתמודד עם הבעיות הביטחוניות שפוקדות את האירוע. עבור עיריית צ'אפל היל, ישנם סיכונים ביטחוניים שפוקדים את האירוע, היות שמשתתפים בו בממוצע 80,000 אנשים. העירייה פרסמה כי שתיים מהבעיות הן שתייה מפורזת של אלכוהול ותקיפה של כנופיות. למרות שהאירוע אינו בחסות העירייה, ישנם מאות שוטרים שמתנדבים לשמור על הסדר בעת הקיום השנתי שלו. במהלך המאורע שחל בשנת 2008, נדרש מבתי העסק באזור לא למכור אלכוהול אחרי השעה אחת לפנות בבוקר. עוד צעד שנקטה בו העירייה, הוא לדרוש מחיר כניסה מכל אחד שנכנס לבר או עסק במטרה לרכוש אלכוהול. משקאות חריפים כלי נשק צבעים בקבוקי זכוכית זיקוקין די-נור צידניות בעלי חיים נשקים מזויפים (כחלק מהתחפושות) אחד הנושאים הפופולריים ביותר של האירוע ברחוב פרנקלין הוא לבישת תחפושות של ליל כל הקדושים. אנשים שמשתתפים באירוע זה (כולל סטודנטים רבים מאוניברסיטת קרלונייה הצפונית בצ'אפל היל) מביאים עמם תחפושות מקוריות שהם יוצרים במהלך כל שנה ושנה. בין התחפושות הבולטות ביותר היה ניתן למנות את זו של הג'וקר. מדיה וקבצים בנושא ליל כל הקדושים ברחוב פרנקלין בוויקישיתוף Town of Chapel Hill - Halloween, web.archive.org, ‏2006-10-06 WTVD-TV/DT, "Chapel Hill: No outsiders allowed at Halloween party" October 15, 2008. [2 Accessed November 17, 2008] (ארכיון) WRAL, Halloween on Franklin Street :, WRAL.com, ‏2007-11-01 (באנגלית) ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח "ליל כל הקדושים ברחוב פרנקלין".
Loser

Loser (בעברית: מפסידן) הוא המיני-אלבום השני של הזמרת-יוצרת האמריקאית סשה אלכס סלואן. המיני-אלבום יצא לאור ב-29 בנובמבר 2018, על ידי חברת התקליטים RCA רקורדס. מתוך המיני-אלבום יצאו ארבעה סינגלים. מידע על האלבום Loser באתר MusicBrainz מידע על האלבום Loser באתר AllMusic האלבום Loser באתר Discogs נאמי דרגוי, קינג הנרי, אמיל הייני Sasha Sloan's Guide to Becoming a Sasha Sloan Fan Sad Girl EP by Sasha Sloan on Apple Music, Apple Music
סשה אלכס סלואן

אלכסנדרה ארטורובנה יטצ'נקו (באנגלית: Alexandra Artourovna Yatchenko, נולדה ב-11 במרץ 1995), הידועה בשם הבמה סשה אלכס סלואן (Sasha Alex Sloan), היא זמרת ופזמונאית אמריקאית. אלכסנדרה ארטורובנה יטצ'נקו גדלה מחוץ לבוסטון ולימדה את עצמה לנגן על פסנתר שאמה רכשה כשהייתה בת חמש. סבה וסבתה התגוררו בסיביר, שברוסיה, והיא בילתה בקיץ בחווה שלהם שם בילדותה. כשסלואן הייתה בת תשע עשרה היא עברה ללוס אנג'לס כדי להמשיך בקריירה ככותבת שירים; היא עבדה בבית קפה כדי לפרנס את עצמה. היא ביצעה את הופעת הבכורה שלה בטלוויזיה בארצות הברית בתוכנית לייט שואו עם סטיבן קולבר ב-6 בפברואר 2019. 2020: Only Child 2022: I Blame The World 2024: Me Again 2018: Sad Girl 2018: Loser 2019: Self Portrait מדיה וקבצים בנושא סשה אלכס סלואן בוויקישיתוף אתר האינטרנט הרשמי של סשה אלכס סלואן סשה אלכס סלואן, ברשת החברתית פייסבוק סשה אלכס סלואן, ברשת החברתית אקס (טוויטר) סשה אלכס סלואן, ברשת החברתית אינסטגרם סשה אלכס סלואן, ברשת החברתית טיקטוק סשה אלכס סלואן, סרטונים בערוץ היוטיוב סשה אלכס סלואן, באתר Rotten Tomatoes (באנגלית) סשה אלכס סלואן, באתר Metacritic (באנגלית) סשה אלכס סלואן, באתר אפל מיוזיק (באנגלית) סשה אלכס סלואן, באתר ספוטיפיי סשה אלכס סלואן, באתר סאונדקלאוד (באנגלית) סשה אלכס סלואן, באתר Last.fm (באנגלית) סשה אלכס סלואן, באתר AllMusic (באנגלית) סשה אלכס סלואן, באתר MusicBrainz (באנגלית) סשה אלכס סלואן, באתר דיזר סשה אלכס סלואן, באתר Discogs (באנגלית) סשה אלכס סלואן, באתר Genius סשה אלכס סלואן, באתר SecondHandSongs סשה אלכס סלואן, באתר בילבורד (באנגלית) סשה אלכס סלואן, באתר טיידל (באנגלית) Sasha Sloan - Quick 6 Interview, onestowatch (באנגלית) Sasha Sloan – Biography & History, allmusic (באנגלית) ACE Repertory, ascap (באנגלית) Sasha Sloan's Guide to Becoming a Sasha Sloan Fan, billboard (באנגלית) Sasha Sloan Makes TV Debut With Captivating Performance of 'Older' on 'Late Show': Watch, billboard (באנגלית)
מסיבת ליל כל הקדושים הלא כל כך מפחידה של מיקי

מסיבת ליל כל הקדושים הלא כל כך מפחידה של מיקי (באנגלית: Mickey's Not-So-Scary Halloween Party; בראשי תיבות: MNSSHP) היא אירוע שנתי שחל בליל כל הקדושים ומתקיים מדי שנה בחודשי אוגוסט, ספטמבר ואוקטובר בפארק השעשועים של ממלכת הקסם של אתר הנופש בדיסניוורלד, שבאגם בואנה ויסטה, פלורידה. האירוע חל גם ליד אורלנדו ובאתר הנופש דיסנילנד פריז מחוץ לפריז, צרפת. האירוע החל כתגובה ל-Halloween Horror Nights. (אנ') האירוע של דיסני תואר כ"מספק אווירה משפחתית מסורתית" ואילו של יוניברסל תואר כאירוע "ממוקד ומפחיד". באירוע נהוג כי המשתתפים באים כשהם מחופשים בתחפושת של ליל כל הקדושים. האירוע מתחיל בשעה 19:00, אך אורחים עם כרטיס מיוחד יכולים להיכנס לממלכת הקסם החל מהשעה 16:00. מסיבת ליל כל הקדושים הלא כל כך מפחידה של מיקי התקיימה לראשונה מחוץ לארצות הברית בשנת 2008. באוקטובר 2008, אירחה דיסנילנד פריז את "מסיבת ליל כל הקדושים הלא כל כך מפחידה של מיקי" (שתורגמה בצרפתית כ-"Pas-Si-Trouille of Adventureland"). במסגרת המסיבה, נוצרו מספר אטרקציות ומופעים שונים הקשורים לליל כל הקדושים. מסיבת ליל כל הקדושים של מיקי מדיה וקבצים בנושא מסיבת ליל כל הקדושים הלא כל כך מפחידה של מיקי בוויקישיתוף Mickey's Not-So-Scary Halloween Party, Walt Disney World (באנגלית)